NÁRODNÁ RADA SLOVENSKEJ REPUBLIKY

**VIII. volebné obdobie**

CRD-2165/2022

**1236a**

**S p o l o č n á s p r á v a**

**výborov Národnej rady Slovenskej republiky o výsledku prerokovania vládneho návrhu zákona o ochrane ovzdušia a o zmene a doplnení niektorých zákonov (tlač 1236) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1760 z 8. novembra 2022 pridelila vládny návrh zákona o ochrane ovzdušia a o zmene a doplnení niektorých zákonov (tlač 1236) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

 **Výboru Národnej rady Slovenskej republiky pre financie a rozpočet,**

**Výboru Národnej rady Slovenskej republiky pre hospodárske záležitosti,**

 **Výboru Národnej rady Slovenskej republiky pre pôdohospodárstvo a životné prostredie a**

 **Výboru Národnej rady Slovenskej republiky pre verejnú správu a regionálny rozvoj.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky dňa 24. novembra 2022 **neprijal** uznesenie, keďže návrh uznesenia **nezískal potrebný súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre financie a rozpočet dňa 24. novembra 2022 **neprijal** uznesenie, keďže návrh uznesenia **nezískal potrebný súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre hospodárske záležitosti dňa 28. novembra 2022 **neprijal** uznesenie, keďže návrh uznesenia **nezískal potrebný súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre pôdohospodárstvo a životné o vládnom návrhu dňa 24. novembra 2022 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Výbor Národnej rady Slovenskej republiky pre verejnú správu a regionálny rozvoj uznesením č. 194 z 24. novembra 2022 s vládnym návrhom zákona **súhlasil** a odporučil ho Národnej rade **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I § 1 ods. 2 písm. a) sa slová „ovzdušia a na ekosystémy“ nahrádzajú slovami „ovzdušia na ekosystémy“.

*Odôvodnenie k bodu 1: Ide o legislatívno-technickú úpravu, gramatická úprava vzhľadom na nadpis druhej časti návrhu zákona.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I § 2 ods. 1 písm. d) sa slová „znečisťujúcich látok súvisiace s ľudskou činnosťou“ nahrádzajú slovami „látok, znečisťujúce ovzdušie, súvisiace s ľudskou činnosťou“.

*Odôvodnenie k bodu 2: Ide o legislatívno-technickú úpravu, ktorou sa precizuje navrhovaný právny text v súlade s čl. 3 bod 2 smernice Európskeho parlamentu a Rady (EÚ) 2016/2284.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I § 2 ods. 1 písm. s) znie:

„s) druhotným palivom palivo vyrobené z odpadu,7) ktorý dosiahol stav konca odpadu,8) a ďalej sa nepovažuje za odpad, ale za výrobok podľa osobitného predpisu,9) ak spĺňa požiadavky ustanovené vykonávacím predpisom podľa § 62 písm. l),“.

*Odôvodnenie k bodu 3:* *Ide o legislatívno-technickú úpravu, ktorou sa precizuje navrhovaný právny text v súlade s čl. 4 ods. 2 Legislatívnych pravidiel tvorby zákonov: „zákon musí byť terminologicky presný a jednotný“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I § 3 ods. 8 sa vo vete za bodkočiarkou slová „pre ozón, arzén, kadmium, nikel a benzo(a)pyrén“ nahrádzajú slovami „pre koncentráciu ozónu, arzénu, kadmia, niklu a benzo(a)pyrénu“.

*Odôvodnenie k bodu 4:* *Ide o legislatívno-technickú úpravu, ktorou sa precizuje navrhovaný právny text v súlade čl. 2 písm. a) a čl. 3 smernice (EÚ) 2004/107.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 3 ods.11 sa za slovo „zníženia“ vkladá slovo „koncentrácie“.

*Odôvodnenie k bodu 5:* *Ide o legislatívno-technickú úpravu, ktorou sa precizuje navrhovaný právny text v súlade čl. 2 bodom 21 smernice 2008/50 („záväzok zníženia koncentrácie expozície“).*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 3 ods. 14 v prvej vete sa slová „nevyhnutné poskytnúť“ nahrádzajú slovami „nevyhnutné okamžite poskytnúť“.

*Odôvodnenie k bodu 6:* *Ide o legislatívno-technickú úpravu, ktorou sa precizuje navrhovaný právny text v súlade čl. 2 bodom 11 smernice 2008/50 (informačný prah“ je úroveň, pri prekročení ktorej existuje pre obzvlášť citlivé skupiny obyvateľstva riziko poškodenia zdravia ľudí už pri krátkodobej expozícii a pri ktorej je potrebné im okamžite poskytnúť vhodné informácie).*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 3 ods. 15 v druhej vete sa slová „potrebné vydať“ nahrádzajú slovami „potrebné okamžite vydať“.

*Odôvodnenie k bodu 7:* *Ide o legislatívno-technickú úpravu, ktorou sa precizuje navrhovaný právny text v súlade čl. 2 bodom 10 smernice 2008/50 („výstražný prah“ je úroveň, pri prekročení ktorej existuje pre obyvateľstvo ako celok riziko poškodenia zdravia ľudí už pri krátkodobej expozícii a pri ktorej majú členské štáty okamžite zakročiť).*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 9 ods. 5 sa slová „Slovenskou inšpekciou životného prostredia (ďalej len „inšpekcia“)“ nahrádzajú slovom „inšpekciou“.

*Odôvodnenie k bodu 8:* *Ide o legislatívno-technickú úpravu vzhľadom na zavedenie legislatívnej skratky pre Slovenskú inšpekciou životného prostredia v čl. I, § 2 ods. 3 návrhu zákona.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 11 ods. 5 sa odkaz 30 nad slovom „plaketa“ nahrádza odkazom 29.

*Odôvodnenie k bodu 9:* *Ide o legislatívno-technickú úpravu, uvedenie správneho odkazu na poznámku pod čiarou.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I § 13 ods. 2 v druhej vete sa za slovo „vypracovaní“ vkladajú slová „smogového regulačného plánu“.

*Odôvodnenie k bodu 10:* *Ide o legislatívno-technickú úpravu, ktorou sa precizuje navrhovaný právny text v súlade s čl. 4 ods. 2 Legislatívnych pravidiel tvorby zákonov: „zákon musí byť terminologicky presný a jednotný.“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 16 ods. 1 sa slová „antropogénne ročné emisie“ nahrádzajú slovami „ročné antropogénne emisie“.

*Odôvodnenie k bodu 11:* *Ide o legislatívno-technickú úpravu, ktorou sa precizuje navrhovaný právny text v súlade s čl. 3 bodom 2 smernice (EÚ) 2016/2284 a čl. 4 ods. 2 Legislatívnych pravidiel tvorby zákonov: „zákon musí byť terminologicky presný.“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 18 ods. 3 písm. a) sa slová „o príprave“ nahrádzajú slovami „o jeho príprave“.

*Odôvodnenie k bodu 12:* *Ide o legislatívno-technickú úpravu, ktorou sa precizuje navrhovaný právny text v súlade s čl. 4 ods. 2 Legislatívnych pravidiel tvorby zákonov: „zákon musí byť terminologicky presný.“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 19 ods. 1 sa za slovo “zmluvy39)“ vkladá čiarka a slová „ktorou je Slovenská republika viazaná“.

*Odôvodnenie k bodu 13:* *Ide o legislatívno-technickú úpravu, ktorou sa precizuje navrhovaný právny text v súlade s čl. 4 ods. 2 Legislatívnych pravidiel tvorby zákonov: „zákon musí byť terminologicky presný.“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 31 ods. 1 písm. b) sa slová „plynárenskej prepravnej sústavy“ nahrádzajú slovami „plynárenskej prepravnej siete“

*Odôvodnenie k bodu 16:* *Ide o legislatívno-technickú úpravu, zosúladenie terminológie so zákonom o energetike č. 251/2012 Z. z. v znení neskorších predpisov.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, v poznámke pod čiarou k odkazu 87 sa na konci prvej vety pripájajú slová „v platnom znení“.

*Odôvodnenie k bodu 17:* *Ide o legislatívno-technickú úpravu, ktorou sa precizuje citácia nariadenia Európskeho parlamentu a Rady (EÚ) 2016/679, vzhľadom na opravu (korigendum d) uverejnenú v slovenskom jazyku v Úradnom vestníku Európskej únie (Ú.v. EÚ L 127, 23.5.2018 a Ú.v. EÚ L 74, 4.3. 2021).*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 49 ods. 3 v štvrtej vete sa slovo „Pokutu“ nahrádza slovami „Poriadkovú pokutu“.

*Odôvodnenie k bodu 18:* *Ide o legislatívno-technickú úpravu, ktorou sa precizuje navrhovaný právny text. Podľa čl. 4 ods. 2 Legislatívnych pravidiel tvorby zákonov: „zákon musí byť terminologicky presný a jednotný.“.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I § 58 ods. 4 písm. c) 1. bode sa slová „osobitných podmienok podľa § 26 ods. 1 písm. h)“ nahrádzajú slovami „osobitných podmienok merania podľa § 26 ods. 1 písm. h)“.

*Odôvodnenie k bodu 19:* *Ide o legislatívno-technickú úpravu, vzhľadom na zavedenú legislatívnu skratku v § 26 ods. 1 písm. h).*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V čl. I, § 62 písm. a) sa slovo „vyjadrená“ nahrádza slovom „vyjadrenú“.

*Odôvodnenie k bodu 20:* *Ide o gramatickú úpravu v súlade s bodom 2 Prílohy č. 2 k Legislatívnym pravidlám tvorby zákonov.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V prílohe č. 1 k zákonu v časti 2 v bode 7 sa slová „aby existovali v plynnom stave“ nahrádzajú slovami „ktorý umožňuje, aby zotrvali v plynnom stave“.

*Odôvodnenie k bodu 21:* *Ide o legislatívno-technickú úpravu, ktorou sa precizuje navrhovaný právny text v súlade s čl. 2 písm. i) smernice (EÚ) 2004/107.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

1. V Prílohe č. 6 k zákonu v bode 3 písm. a) sa slová „druhy odpadov“ nahrádzajú slovami „druhy spaľovaných alebo spoluspaľovaných odpadov“.

*Odôvodnenie k bodu 22:* *Ide o legislatívno-technickú úpravu, ktorou sa precizuje navrhovaný právny text v súlade s čl. 44a smernice (EÚ) 2010/75.*

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**V.**

 Gestorský výbor odporúča o bodoch 1 až 20 zo spoločnej správy hlasovať spoločne s návrhom gestorského výboru uvedené body **schváliť**.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o ochrane ovzdušia a o zmene a doplnení niektorých zákonov (tlač 1236) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona o ochrane ovzdušia a o zmene a doplnení niektorých zákonov (tlač 1236a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 267 z 29. novembra 2022.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jaroslav **K a r a h u t a,** v. r**.**

predseda výboru